**भारत सरकार**

**रक्षा मंत्रालय  
रक्षा विभाग**

**राज्य सभा  
अतारांकित प्रश्न संख्या 2570**

**19 मार्च, 2018 को उत्तर के लिए**

**आई.एन.एस. विराट की विस्तृत परियोजना रिपोर्ट**

**2570. श्री वि. विजयसाई रेड्डी:**

क्या रक्षा मंत्री यह बताने की कृपा करेंगे किः

(क) आई.एन.एस. विराट की विस्तृत परियोजना रिपोर्ट (डीपीआर) की स्थिति क्या है;

(ख) क्या यह सच है कि जैसे ही विस्तृत परियोजना रिपोर्ट तैयार होगी, इस पोत को नवीनीकरण हेतु आंध्र प्रदेश के काकीनाडा में लाया जाएगा; और

(ग) नवीनीकरण में कितना समय लगा और इसके आंध्र प्रदेश में विशाखापट्टनम में कुसुरा पनडुब्बी संग्रहालय तथा टी.यू.-142 विमान संग्रहालय में कब तक शामिल किए जाने की संभावना है ?

**उत्तर  
रक्षा मंत्रालय में राज्य मंत्री (डा. सुभाष भामरे)**

(क) से (ग): **आंध्र प्रदेश सरकार ने पूर्व-विराट पोत के संग्रहालय और होटल सह कनवेंशन सेंटर में प्रस्तावित रुपांतरण से संबंधित विस्तृत परियोजना रिपोर्ट फरवरी, 2018 में अग्रेषित की है। रक्षा मंत्रालय में इस प्रस्ताव पर विचार किया जा रहा है।**

**\*\*\***